Brighton Mews Guest Suites | LekkeSlaap
Vanaf R620 R403 per nag (vir 2 persone)
Brighton Mews Guest Suites bied sakpas-, topgehalte-gesinsverblyf aan in drie privaat selfsorgeenhede en dis slegs 10 minute se ry vanaf die Port Elizabeth lughawe.
Die huisvesting bestaan uit 2 eenslaapkamereenhede, asook 1 ateljee-eenheid. Die eenslaapkamereenhede het elkeen 'n koninggrootte- of 'n koningingrootte-bed, asook 'n ekstra enkel- of driekwartbed en 'n slaapbank in die leefarea wat geskik is vir 2 kinders of jong volwassenes. Die eenslaapkamereenhede beskik ook elk oor 'n volledige kombuis, stoorkamer en privaat balkon. Albei eenhede bied slaapplek vir 5 mense, maar kan ook geskakel word om 'n groot tweeslaapkamereenheid te vorm met slaapplek vir 10 mense. Die ateljee-eenheid het 'n koninggrootte-bed, volledige badkamer, leefarea met 'n slaapbank, 'n groot lessenaar, 'n kombuisarea en het sonblokgordyne.
Al die eenhede is volledig toegerus en uitgerus met 'n kluis, DStv en gratis WiFi. Gemeenskaplike braaigeriewe is beskikbaar by die swembad vir inwonende gaste. Daar is veilige parkeerplek op die perseel asook 'n alarmstelsel vir gemoedsrus. Let asseblief daarop dat die eenhede vir langtermynverblyf normaalweg weekliks en nie daagliks skoongemaak word nie.
Let asb. dat Brighton Mews nie as 'n kuierplek gebruik mag word deur gaste wat nie hier bespreek het nie.
Port Elizabeth bied 'n verskeidenheid besienswaardighede en is 'n gesinsvriendelike vakansiebestemming. Brighton Mews is geleë naby strande, beeldskone natuurroetes, geskiedkundige erfenis, wonderlike wild, kulturele ervarings en bied toegang tot 'n groot verskeidenheid watersportsoorte.
Pollock Strand en die Radisson Hotel is slegs 300 m vanaf Brighton Mews, en so ook die Summerstrand Village-winkelsentrum. Hierdie instansies bied 'n verskeidenheid restaurante, koffiewinkels en ander winkels en dienste aan besoekers. Al die Somerstrandkampusse van die Nelson Mandela Universiteit is binne 'n 2 km-radius of minder vanaf Brighton Mews. Hoërskool Pearson is minder as 50 m weg.